
ΑΝΑΚΟΙΝΩΣΗ

Οι φοιτητές/τριες που επιθυμούν να συμμετάσχουν στο Πρόγραμμα Πρακτικής Άσκησης για το ακαδ. έτος 2023-2024, θα πρέπει να υποβάλουν ηλεκτρονικά την αίτησή τους στο Πληροφοριακό Σύστημα της Πρακτικής Άσκησης από τη Τρίτη 30/04/2024 και ώρα 00:01 ως την Δευτέρα 13/05/2024 και ώρα 17:00 στον ακόλουθο σύνδεσμο: https://aitiseis.aegean.gr/praktiki/aitiseis/login.php 

Αιτήσεις που θα υποβληθούν εκτός των προκαθορισμένων ημερών και ωρών από την παρούσα πρόσκληση, αυτομάτως από το Πληροφοριακό Σύστημα ΔΕΝ θα γίνονται δεκτές.

ΠΡΟΣΟΧΗ (!)

Αν δεν λάβατε αυτοματοποιημένο email επιβεβαίωσης επιτυχούς υποβολής της Αίτησης σας τότε η αίτησή σας ΔΕΝ έχει καταχωρηθεί και θα πρέπει να υποβληθεί εκ νέου (από τον ίδιο ή διαφορετικό browser).

Δικαιολογητικά που απαιτούνται:

-          Αίτηση  - Υπεύθυνη Δήλωση για Πρακτική Άσκηση (συμπληρώνεται στο ΠΣ)

-          Βεβαίωση από Ασφαλιστικό Φορέα (ΕΦΚΑ) ή εκτύπωση από idika.gr ή atlas.gov.gr όπου αναγράφεται ο Αριθμός Μητρώου Ασφάλισης (ΑΜΑ) ή ο Αριθμός ΕΦΚΑ και ο Αριθμός Μητρώου Κοινωνικής Ασφάλισης (ΑΜΚΑ)

-          Βεβαίωση εφορίας ή εκτύπωση από το taxisnet που να αναγράφεται ο Αριθμός Φορολογικού Μητρώου (ΑΦΜ) του/της φοιτητή/τριας και η αρμόδια ΔΟΥ

-          Φωτοαντίγραφο Αστυνομικής Ταυτότητας 2 όψεων

-          Φωτοαντίγραφο της 1ης σελίδας του βιβλιαρίου ενός τραπεζικού λογαριασμού σε οποιαδήποτε τράπεζα αρκεί ο φοιτητής/τρια να είναι ο/η 1ος/η δικαιούχος ή εκτύπωση από τη σελίδα e-banking όπου θα αναγράφεται το IBAN και τα στοιχεία του/της/των δικαιούχων ή βεβαίωση από την Τράπεζα με τα ανωτέρω στοιχεία

Μετά την λήξη της προθεσμίας υποβολής των αιτήσεων του εκάστοτε Τμήματος, γίνεται η συγκέντρωση των αιτήσεων και η επιλογή των φοιτητών/τριών που θα συμμετάσχουν στο Πρόγραμμα της Πρακτικής Άσκησης. Εφόσον ο αριθμός των Αιτήσεων υπερβαίνει τις διαθέσιμες θέσεις του Τμήματος η επιλογή και η κατάταξη των φοιτητών/τριών στους φορείς επιλογής τους πραγματοποιείται με βάση τα κριτήρια που ορίζονται στον Οδηγό Υλοποίησης του Τμήματος με απόφαση της Συνέλευσης του Τμήματος, έπειτα από εισήγηση του/της Τμηματικά Υπεύθυνου/νης (ανακοίνωση προσωρινών και οριστικών αποτελεσμάτων).

Οι φοιτητές/φοιτήτριες έχουν δικαίωμα να υποβάλουν ένσταση επί των προσωρινών πινάκων αποτελεσμάτων εντός πέντε (5) εργάσιμων ημερών από την ημερομηνία ανακοίνωσης αυτών.

Πρόσθετες πληροφορίες ή διευκρινίσεις για τις διαδικασίες που πρέπει να ακολουθήσουν οι φοιτητές/τριες, στην επισυναπτόμενη ανακοίνωση.

Καλή επιτυχία!



Υπεύθυνη Γραφείου Πρακτικής Άσκησης Τμήματος: Καδρέφη Αθανασία 
Αθανασία Καδρέφη
Γραφείο Πρακτικής Άσκησης 3
Πανεπιστήμιου Αιγαίου
Κοραή 2Α, (κτίριο Τμήματος Ναυτιλίας)
Χίος | Τ.Κ: 82132
Τηλ: (22710) 35028
email: gpa3@aegean.gr

